40-åringen som ifølge avisen både er britisk og marokkansk statsborger, erkjenner at han har tatt imot penger for å skaffe falske pass og reisedokumenter til afrikanere med endelige avslag – Min klient har ikke vært en del av et organisert nettverk, men har forklart at han har tilbudt falske pass til mennesker som ønsker å forlate Norge, sier advokat Stian Bråstein, som forsvarer den 40 år gamle mannen. Til sammen skal mannen i vår ha fått 102.500 kroner fra fire menn og en kvinne som forskuddsbetaling for falske, franske pass og reise til Canada. 40-åringen er også tiltalt for å ha hjulpet en mann ulovlig inn i Norge ved å låne ut identiteten sin, samt for å ha forfalsket to franske pass.